सीएम ने पूछा- शराब बंद करें, महिलाएं बोलीं- हां
नमामि देवी सेवा यात्रा व निमाड़ उत्सव में शनिवार रात करीब 8 बजे अहिल्या घाट पर सीएम शिवराजसिंह चौहान ने साधनासिंह के साथ नर्मदाष्टक व नर्मदा पूजन किया। इस दौरान सीएम झूम उठे। उन्होंने प्रदेश की खुशहाली की कामना करते हुए लोगों को मां नर्मदा की सेवा करने का संकल्प दिलाया। सीएम ने मंच से संबोधित करते हुए महिलाओं से पूछा- शराब बंद होना चाहिए या नहीं। महिलाओं ने दोनों हाथ उठाते हुए हां बोला। सीएम बोले- बोलो नर्मदा मैया की जय।
निमाड़ उत्सव के मंच पर पहुंचे और कार्यक्रम शुरू हुआ। करीब सवा घंटे की यात्रा में लोगों ने यात्रा का स्वागत किया। सीएम ने फूलमालाओं को कलश में चढ़ाया। रात करीब 9 बजे गायिका अलका याग्निक के साथ एक गीत गाया। इसके बाद उन्होंने लोकगीत भी सुनाया। इस दौरान उनकी प|ी साधनासिंह तालियां बजाते हुए झूम रही थी। अलका ने कई गीतों की प्रस्तुतियां दी। लोगों के उत्साह को देखते हुए उन्होंने अपने पसंदीदा गाने सुनाए। रात करीब 9.30 बजे सीएम मंच से रवाना हुए। वे कार से इंदौर के लिए निकले। रात 10.30 बजे अलका याग्निक ने आखिरी गाना कभी अलविदा ना कहना... गाकर निमाड़ उत्सव का समापन किया।
जैविक खेती पर संगोष्ठी
खराड़ी में जैविक खेती पर संगोष्ठी हुई। यात्रा दोपहर करीब 3 बजे महेश्वर स्थित उत्कृष्ट स्कूल पहुंची। यहां भंडारे में प्रसादी ग्रहण की। महिला मंडल द्वारा पर्यावरण पर संगोष्ठी कार्यक्रम हुआ। शाम करीब 4 बजे शासकीय उत्कृष्ट स्कूल से यात्रा शुरू हुई। आधा किमी के बाद सवा घंटे में जय स्तंभ पर यात्रा पहुंची। यात्रा का जगह-जगह स्वागत किया गया। भक्तों ने नर्मदाजी के जयकारे भी लगाए। नर्मदा को प्रदूषण मुक्त बनाने का संकल्प भी लिया।
राज्यमंत्री को रोकने पर हुआ विवाद
शाम करीब 6 बजे राज्यमंत्री ललिता यादव को हेलीपेड पर जाने से सुरक्षाकर्मियों ने रोक दिया। इसके बाद विवाद हुआ। अन्य लोगों के दखल के बाद मंत्री को अंदर जाने दिया। हेलिकाप्टर आने से धूल उड़ी। इससे कई अफसर वाहनों में बैठ गए। कार्यक्रम में संतों का सम्मान व कन्या पूजन कार्यक्रम हुआ। नगर पंचायत अध्यक्ष दामोदरदास महाजन, अश्विन पाटीदार, महेश पाटीदार, बक्शीराम यादव, भूपेंद्र जैन, विक्रम पटेल, जितेंद्र केवट, गजराज यादव, महादेव पाटीदार आदि मौजूद थे।
सांसद ने कलश थामकर की अगवानी
दोपहर करीब 12.30 बजे धार जिले से खरगोन जिले के बड़वी में प्रवेश कर महेश्वर पहुंची। धार सांसद सावित्री ठाकुर ने खरगोन-बड़वानी सांसद सुभाष पटेल को कलश दिया। साथ ही धार कलेक्टर श्रीमन शुक्ल ने खरगोन कलेक्टर अशोक वर्मा को ध्वज सौंपा। जिले के श्रद्धालु नर्मदा के जयकारे लगाने लगे। बड़वी में एक घंटे तक कार्यक्रम हुआ। इसके बाद यात्रा खराड़ी पहुंची। जगह-जगह यात्रा का श्रद्धालुओं ने स्वागत किया। कई स्थानों पर जल भी पिलाया गया।
नर्मदा घाट पर मुख्यमंत्री शिवराजसिंह चौहान, प|ी साधनासिंह और अन्य अतिथियों ने नर्मदाजी की काकड़ा आरती की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva